
 31.7.2020
 BG
 Официален вестник на Европейския съюз
 L 248/5
 РЕГЛАМЕНТ ЗА ИЗПЪЛНЕНИЕ (ЕС) 2020/1140 НА КОМИСИЯТА
 от 30 юли 2020 година
 за повторно налагане на окончателно антидъмпингово мито върху вноса на велосипеди, независимо дали са декларирани с произход от Шри Ланка, след решението на Съда на Европейския съюз по дело C-251/18 Trace Sport SAS
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз („основния регламент“) (1), и по-специално член 13 от него,
 като има предвид, че:
 А. ДЕЙСТВАЩИ МЕРКИ И РЕШЕНИЯ НА ОБЩИЯ СЪД И СЪДА НА ЕВРОПЕЙСКИЯ СЪЮЗ
 1. Действащи мерки
 (1)
 През 2011 г. Съветът с Регламент за изпълнение (ЕС) No 990/2011 наложи окончателно антидъмпингово мито върху вноса на велосипеди с произход от Китайската народна република („първоначалните мерки“) (2) след провеждане на преглед с оглед изтичане на срока съгласно член 11, параграф 2 от основния регламент.
 (2)
 През 2013 г. с Регламент за изпълнение (ЕС) No 501/2013 Съветът разшири обхвата на първоначалните мерки до вноса на велосипеди, изпращани от Индонезия, Малайзия, Шри Ланка и Тунис, независимо дали са декларирани с произход от Индонезия, Малайзия, Шри Ланка и Тунис („оспорвания регламент“) (3) след провеждане на разследване за заобикаляне съгласно член 13 от основния регламент („регламента във връзка със заобикаляне на мерките“).
 2. Решение на Общия съд по дело T-413/13 и решение на Съда на Европейския съюз по съединени дела C-248/15P, C-254/15P и C-260/15P
 (3)
 Дружеството City Cycles Industries („City Cycle“) обжалва оспорвания регламент пред Общия съд.
 (4)
 С решението си от 19 март 2015 г. по дело T-413/13 City Cycle Industries/Съвет Общият съд на Европейския съюз отмени член 1, параграфи 1 и 3 от Регламент за изпълнение (ЕС) No 501/2013 на Съвета в частта, в която се отнася до дружеството City Cycle Industries („City Cycle“).
 (5)
 На 26 януари 2017 г. жалбите, подадени срещу решението на Общия съд от 19 март 2015 г., бяха отхвърлени с решение на Съда по съединени дела C-248/15 P, C-254/15 P и C-260/15 P (4), City Cycle Industries/Съвет.
 (6)
 Вследствие на това решение на Съда с известие (5) от 11 април 2017 г. Комисията поднови частично разследването във връзка със заобикаляне на мерките по отношение на вноса на велосипеди, изпращани от Шри Ланка, независимо дали са декларирани с произход от Шри Ланка, довело до приемането на оспорвания регламент, и възобнови разследването от момента на възникване на нередността. Обхватът на подновеното разследване беше ограничен до изпълнението на решението на Съда по отношение на City Cycle. В резултат на това подновяване Комисията прие Регламент за изпълнение (ЕС) 2018/28 от 9 януари 2018 г. за повторно налагане на окончателно антидъмпингово мито върху вноса на велосипеди от City Cycle Industries, независимо дали са декларирани с произход от Шри Ланка (6) („Регламента относно City Cycle“).
 3. Решение на Съда на Европейския съюз по дело C-251/18.
 (7)
 На 19 септември 2019 г. Съдът постанови, в контекста